<http://schema.org/articleBody>
"Em menjo una amanida davant de la tele i mentre m&amp;#039;empasso la tercera forquillada li veig la cara, ensangonada, perduda, desdibuixada. El soroll, conf\u00FAs, amuntegat, distorsionat per l&amp;#039;euf\u00F2ria i la r\u00E0bia, fa que les imatges em colpegin l&amp;#039;est\u00F3mac i que escupi les restes d&amp;#039;enciam i pastanaga que encara no havien comen\u00E7at el descens. Tot i aix\u00ED, no puc deixar de mirar: l&amp;#039;home apareix irreconeixible, per\u00F2 se&amp;#039;l reconeix, sap que la seva sort s&amp;#039;ha esgotat i s&amp;#039;abandona com un ninot de drap en mans d&amp;#039;un grup de nens que fa massa temps que no juguen. Per primer cop li veiem la por a la cara, la desesperaci\u00F3, el signe inequ\u00EDvoc de qui coneix el terror perqu\u00E8 l&amp;#039;ha infringit i sap que ara \u00E9s el seu torn.Continuo observant amb ulls de neurocirurgi\u00E0 les imatges de baixa qualitat que es repeteixen a la pantalla: est\u00E0 despentinat, desencaixat. De sobte, cau a terra, o el fan caure, i comen\u00E7a el linxament final. Ha deixat de ser home, persona, per passar a ser cosa, s\u00EDmbol, blanc. I els crits continuen, eixordadors, ca\u00F2tics, salvatges. I ell, de sobte, es deixa anar i se&amp;#039;n va, ja no hi \u00E9s. El cos s\u00ED que hi \u00E9s, ell ja no, per\u00F2 la bestiesa continua i jo segueixo mirant. Finalment alg\u00FA, per fi, prem el pausa i puc tornar a respirar. I aleshores aparto l&amp;#039;amanida i me n&amp;#039;oblido. I no s\u00E9 qu\u00E8 pensar: ell era un home dolent, salvatge, cruel. Un tir\u00E0, un s\u00E0dic, una mala persona. Per\u00F2 tot i aix\u00ED no vull veure la seva mort com l&amp;#039;he vist. No vull acostumar-me a l&amp;#039;horror, no vull permetre que ni un cent\u00EDmetre de la meva pell s&amp;#039;erici de goig veient la inhumanitat. No vull estar m\u00E9s tranquil\u00B7la perqu\u00E8 he pogut observar com el mataven a cops, sense compassi\u00F3, sense pietat, sense res. No vull que arribi el dia en qu\u00E8, veient imatges com aquestes, em pugui acabar l&amp;#039;amanida fins a l&amp;#039;\u00FAltima fulla. No vull."^^<http://www.w3.org/2001/XMLSchema#string>
<http://www.ara.cat/opinio/Lamanida_0_577142298.html>